​Innovasie is 'n kernfokus by die US en 'n kultuur van innovasie word gekoester terwyl ons werk om produkte en dienste te ontwikkel wat ekonomiese en/of sosiale vooruitgang in ons land kan meebring. Dit stel ons ook in staat om die beste navorsers en studente van regoor Afrika en die res van die wêreld te lok. Tans het die US die meeste geregistreerde PCT's in Suid-Afrika.